रंगकर्मी अनुप बरालले म्युजिक भिडियो निर्देशकको परिचय पनि थपेका छन्, रेश्मा सुनुवारको 'तिमीलाई हेर्ने' गीतबाट म्युजिक भिडियो निर्देशन थालेर। उनले पछिल्लो समय बुद्धिसागरको उपन्यास 'फिरफिरे' र आनी छोइङ डोल्माको 'भेटिएन ईश्वर अझै' भिडियो निर्देशन पनि गरेका छन्। “दुई फरक प्रकृतिका गीतको भिडियो बनाउन निकै मिहिनेत पर्‍यो”, उनी भन्छन्। पुस्तक प्रवर्द्धनका लागि म्युजिक भिडियो बनाइनुलाई धेरैले नौलो प्रयोग मानेका छन्।
